CELEX: 62011FN0128
Language: mt
Date: 2011-12-02 00:00:00
Title: Kawża F-128/11: Rikors ippreżentat fit- 2 ta’ Diċembru 2011 — ZZ vs BEI

3.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/21
            
         Rikors ippreżentat fit-2 ta’ Diċembru 2011 — ZZ vs BEI
   (Kawża F-128/11)
   2012/C 65/40
   Lingwa tal-kawża: it-Taljan
   
      Partijiet
   
   
      Rikorrent: ZZ (rappreżentant: L. Isola, avukat)
   
      Konvenut: BEI
   
      Suġġett
   
   Fl-ewwel lok, l-annullament tal-posta elettronika u tad-deċiżjonijiet tal-BEI dwar il-proċedura amministrattiva fil-kuntest tal-evalwazzjoni tar-rendiment tar-rikorrent matul is-sena 2010. Fit-tieni lok, l-annullament tad-deċiżjoni li permezz tagħha l-president tal-BEI rrifjuta li tinbeda l-proċedura ta’ konċiljazzjoni skont l-Artikolu 41 tar-Regolamenti tal-Persunal tal-BEI. Fit-tielet lok, l-annullament tar-rapport ta’ evalwazzjoni tar-rikorrent għas-sena 2010 fil-parti fejn ma jattribwixxix il-marka “exceptional performance” jew “very good performance” u ma jipproponix, fir-rigward tar-rikorrent, promozzjoni għall-funzjoni D. Fl-aħħar lok, talba sabiex il-BEI jiġi kkundannat għall-ħlas ta’ kumpens għad-danni morali u fiżiċi allegatament subiti mir-rikorrent.
   
      Talbiet tar-rikorrent
   
   
               —
            
            
               jannulla l-messaġġ elettroniku tal-4 ta’ Lulju 2011, li permezz tiegħu “is-segretarjat’ tal-kumitat tal-appelli, skont l-Artikolu 22 tar-Regolamenti tal-Persunal tal-BEI u skont in-Note to Staff HR/P&O/2011–079/Ks tal-25 ta’ Marzu 2011, informa lir-rikorrent li huwa qatt ma kien ippreżenta lill-‘kumitat’ kopja tal-appell tiegħu kontra r-rapport ta’ evalwazzjoni tal-2010, il-messaġġ elettroniku tat-12 ta’ Awwissu 2011, li permezz tiegħu l-istess ‘segretarjat’ informa lir-rikorrent li l-kumitat tal-appelli kellu l-intenzjoni jisma’ lill-partijiet biss fuq il-kwistjoni tal-inammissibbiltà tal-appell kif ukoll id-deċiżjoni tas-27 ta’ Settembru 2011, li permezz tagħha l-‘kumitat’ kellu għarfien tar-rinunzja tar-rikorrent;
            
         
               —
            
            
               jannulla n-Note to Staff HR/P&O/2011–079/Ks tal-25 ta’ Marzu 2011 u n-nota CD/Pres/2011-35 tas-6 ta’ Settembru 2011 li permezz tagħha, filwaqt li stqarr li kienet ser tiġi kkanċellata n-‘Note to Staff...’ iċċitata, il-president tal-BEI rrifjuta li tinbeda l-proċedura ta’ konċiljazzjoni skont l-Artikolu 41 tar-Regolamenti tal-Persunal tal-BEI, kif mitlub mir-rikorrent fin-nota tiegħu tat-2 ta’ Awwissu 2011 (Anness 8) u b’messaġġ elettroniku tat-2 ta’ Settembru 2011;
            
         
               —
            
            
               jannulla l-linji gwida stabbiliti mid-dipartiment tar-riżorsi umani bin-nota 698 RH/P&O/2010-0265 tal-20 ta’ Diċembru 2010 u l-‘Guidelines to the 2010 annual staff appraisal exercise’ relatati, inkluż fil-parti (punt 12.1), li jipprovdu li l-evalwazzjoni finali għandha tiġi espressa b’sunt verbali, iżda ma jistabbilixxux il-kriterji li għandhom jittieħdu inkunsiderazzjoni mill-evalwatur sabiex rendiment jitqies li huwa ‘exceptionnelle dépassant les attentes’, jew ‘très bonne’, jew anki ‘répondant à toutes les attentes’; u lanqas il-kriterji li jiddeskrivu rendiment bħala ‘répondant à la plupart des attentes avec toutefois des domaines nécessitant des améliorations’, jew ukoll ‘ne répondant pas aux attentes’.
            
         
               —
            
            
               jannulla r-rapport ta’ evalwazzjoni tal-2010 fl-intier tiegħu, kemm fil-parti tal-evalwazzjoni u l-parti li fiha r-rendiment ma huwiex ikklassifikat fil-qosor bħala exceptionnelle jew très bonne u ma jipproponix lir-rikorrent għall-promozzjoni fil-funzjoni D, kif ukoll fil-parti li tistabbilixxi l-għanijiet għas-sena 2011;
            
         
               —
            
            
               jannulla l-atti kollha relatati, konsekuttivi u preċedenti, li ċertament jinkludu l-promozzjonijiet deċiżi fl-10 ta’ April 2011, fin-nota tad-direttur tar-riżorsi umani ‘2010 staff appraisal exercise, award of promotions and titles’, fid-dawl tal-fatt li, billi bbaża ruħu fuq l-evalwazzjoni tas-superjuri tar-rikorrent, li qed tiġi appellata hawnhekk, il-BEI naqas milli jieħu inkunsiderazzjoni l-pożizzjoni tar-rikorrent fil-punt ‘Promotions from Function E to D’;
            
         
               —
            
            
               jikkundanna lill-BEI għall-ħlas ta” kumpens għad-danni morali u fiżiċi konsegwenti;
            
         
               —
            
            
               jikkundanna lill-BEI għall-ispejjeż.